AIŠKINAMASIS RAŠTAS

Dėl Savivaldybės nekilnojamojo turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų r. Inturkės pagrindinė mokykla (toliau – mokykla) 2016 m. kovo 10 d. raštu Nr. SD-15 „Dėl prašymo perduoti Molėtų rajono savivaldybės administracijai nenaudojamus ir pripažintus nereikalingais pastatus – mokomąsias dirbtuves ir sandėlį“ kreipėsi į Molėtų rajono savivaldybės administraciją ir nurodė, kad mokyklos patikėjimo teise valdomi mokomųjų dirbtuvių ir sandėlio pastatai, esantys Molėtų r. sav., Inturkės sen., Inturkės k., Bažnyčios g. 12, nebereikalingi mokyklos funkcijoms atlikti ir nėra kur jų pritaikyti. Molėtų r. Inturkės pagrindinės mokyklos direktoriaus 2016 m. kovo 10 d. įsakymu Nr. V-16 „Dėl nenaudojamų pastatų pripažinimo nereikalingais Molėtų r. Inturkės pagrindinės mokyklos veiklai ir perdavimo Molėtų rajono savivaldybės administracijai“ minėti pastatai pripažinti nereikalingais mokyklos veiklai ir siūlo juos perduoti Molėtų rajono savivaldybės administracijai.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti jais Savivaldybei nuosavybės teise priklausančius ir šiuo metu Molėtų r. Inturkės pagrindinės mokyklos patikėjimo teise valdomus mokomųjų dirbtuvių ir sandėlio pastatus, esančius Molėtų r. sav., Inturkės sen., Inturkės k., Bažnyčios g. 12.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamas turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Inturkės pagrindinė mokykla.